ཁ་ཟས་ཀྱི་ཕྱོགས་ནས་ནི།བལ་ཡུལ་གྱི་གནའ་བོའི་ཁ་ཟས་རྣམས་སུ་འབྲས་དང་།ཚོད་མ།སྲན་ཁུ་སོགས་གཙོ་བོར་བྱེད་ལ།ཞོ་ཁོག་འདི་བོད་ཀྱི་རོང་པ་ཚོ་ཇི་བཞིན་བལ་ཡུལ་བ་ཚོས་ཀྱང་བཟའ་བཅའ་གཙོ་བོ་ཞིག་ཏུ་གྱུར་ཡོད།གཞན་ཡང་ཟ་ཁང་ཆེ་བ་རྣམས་སུ་ཐ་ཀ་ལེའམ།བལ་གྱི་ལྡེེར་མ་ཞེས་འབོད་པ་དེར་ཕྱི་ནས་ཡོང་བའི་སྐུ་མགྲོན་ཚོས་དགའ་བོ་བྱེད་ས་ཞིག་ཡིན།དེའི་ནང་དུ་གཙོ་བོ་འབྲས་དང་།སྲན་ཁུ།ཞོ།སྔོ་ཚལ།སིལ་པན།ཙོང་།ལིམ་བི་སོགས་ཁ་ཟས་ཙག་ཙིག་འདྲ་མིན་ཅིག་ཡོད་ལ།དེ་ནི་བལ་ཡུལ་གྱི་གནའ་བོའི་ཟ་མ་ཡག་ཤོས་དེ་ཡིན།དེ་མིན་སྙིང་རྗེ་དང་ཚུལ་ཁྲིམས་ཅན་གྱི་བྲམ་ཟེ་བ་ཉུང་ཤས་ཤིག་ལས་ཧིན་དྷི་བ་ཚོས་ཀྱང་དམར་ཟས་ནི་ཟ་བས་བལ་ཡུལ་དུ་བོད་པ་ཚོར་མཚོན་ན་ཤ་རྙེད་པར་དཀའ་ངལ་དེ་ཙམ་མེད།